หนูเป็นประจำเดือนวันที่30ธ.ค.-3ม.ค.ค่ะ แต่พอวันที่14ม.ค.มาเป็นอีกจะเป็นรัยใหมค่ะ
สวัสดีค่ะ nid,หากประจำเดือนในรอบที่แล้วมาวันที่ 30 ธ.ค. และรอบล่าสุดมาวันที่ 14 ม.ค. เท่ากับมีระยะห่างระหว่างรอบน้อยกว่า 21 วันถือเป็นอาการผิดปกติ ที่เกิดได้จากหลายสาเหตุ ได้แก่1. การตั้งครรภ์ที่ผิดปกติ เช่นท้องนอกมดลูกแท้งคุกคามแท้งไม่ครบไข่ปลาเป็นต้น2. จากการใช้ฮอร์โมน เช่นยาเม็ดคุมกำเนิดยาฉีดคุมกำเนิดยาฝังคุมกำเนิด3. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งรังไข่ มะเร็งปากมดลูก4. การใช้ยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น5. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้นแต่หากเลือดที่ออกมีปริมาณเพียงเล็กน้อย มาเพียงแค่วันเดียว อาจไม่ใช่เลือดประจำเดือน แต่เป็นเลือดที่ออกช่วงวันไข่ตกได้ เนื่องจากอยู่ในช่วงกึ่งกลางของรอบเดือนพอดีหรือหากมีเลือดออกร่วมกับตกขาวที่ผิดปกติ ปวดท้องน้อย อาจเกิดจากมีการติดเชื้อในช่องคลอด หรือมดลูกอักเสบได้หากมีเลือดออกปริมาณมากและเป็นหลายวันเหมือนเลือดประจำเดือน ควรไปพบสูติ-นรีแพทย์เพื่อหาสาเหตุนะคะ